pythainlp/thai-wiki-dataset-v3 huggingface dataset:
เจ้าไชยลังกาพิศาลโสภาคย์คุณ

เจ้าไชยลังกาพิศาลโสภาคย์คุณ (210px) เจ้าผู้ครองนครลำพูนองค์ที่ 6 แห่งราชวงศ์ทิพย์จักร พระองค์ทรงปกครองเมืองนครลำพูน ในระหว่างปี พ.ศ. 2386 - พ.ศ. 2414 รวมระยะเวลาที่ทรงปกครองเมืองนครลำพูน 28 ปี ทรงเป็นเจ้าผู้ครองนครลำพูนที่ปกครองเมืองนครลำพูนยาวนานเป็นอับดับที่ 2 รองจาก เจ้าจักรคำขจรศักดิ์ฯ เจ้าผู้ครองนครลำพูน องค์ที่ 10 แห่งราชวงศ์ทิพย์จักร
==พระประวัติ==
เจ้าไชยลังกาพิศาลโสภาคย์คุณ เป็นราชโอรสในพระยาคำฟั่นเจ้าผู้ครองนครลำพูนองค์ที่ 1 และเจ้าผู้ครองนครเชียงใหม่องค์ที่ 3 กับแม่เจ้าคำแปงราชเทวี ทรงปกครองลำพูนหลังจากที่พระยาน้อยลังกาถึงแก่พิราลัย ต่อมาในปี พ.ศ. 2391 จึงทรงพระกรุณาโปรดเกล้าฯ ตั้งนายหนานไชยลังกา ขึ้นเป็น "พระยาลำพูนไชยลังกา เจ้าเมืองลำพูนไชย"  ต่อมาเมื่อวันที่ 16 ตุลาคม พ.ศ. 2399 ทรงพระกรุณาโปรดเกล้าฯ เลื่อนอิสริยยศ พระยาลำพูนไชยลังกา ขึ้นเป็น  "เจ้านครลำพูนไชย"  และได้รับการเฉลิมพระนามตามตำแหน่งว่า .. เจ้าไชยลังกาพิศาลโสภาคย์คุณ หริภุญไชยรัษฎาธิวาศ ประเทศราชธุระธาดา มลาวัยวงษ์มัตยานุกูล ลำพูนนครวิชิตไชย เจ้านครลำพูนไชย ..  พระองค์ทรงปกครองเมืองนครลำพูนรวมระยะเวลา 28 ปี และเสด็จถึงแก่พิราลัยในปี พ.ศ. 2414
== ราชโอรส ราชธิดา ==
เจ้ารินคำ ณ ลำพูน (ณ เชียงใหม่) เทวีในพระเจ้าอินทวิชยานนท์
เจ้าราชบุตร (พิมมะสาร ณ ลำพูน)
เจ้าดาราดิเรกรัตนไพโรจน์ (พระนามเดิมว่า เจ้าน้อยดาวเรือง)
เจ้าน้อยพรหม
เจ้าอุปราช (น้อยสุริยะ ณ ลำพูน)
เจ้าเหมพินธุไพจิตร
==ลำดับสาแหรก==
==อ้างอิง==
เจ้านายฝ่ายเหนือ
 6
ราชวงศ์ทิพย์จักร
ราชโอรสในเจ้าผู้ครองนครฝ่ายเหนือ
ไชยลังกาพิศาลโสภาคย์คุณ
สกุล ณ ลำพูน
ล็อกซเล่ย์

บริษัท ล็อกซเล่ย์ จำกัด (มหาชน) ( Loxley Public Company Limited )   เป็นบริษัทที่ประกอบกิจการมายาวนานกว่า 80 ปี  มีการขยายธุรกิจ สินค้าและบริการ  มีความหลากหลายใน 5 สายธุรกิจ ได้แก่
1. สายธุรกิจเทคโนโลยีสารสนเทศ
2.สายธุรกิจเทรดดิ้ง แยกเป็น สินค้าบริโภค และ สินค้าอุปโภค
3.สายธุรกิจพลังงาน
4.สายธุรกิจเน็ตเวิร์คโซลูชั่นส์&nbsp;
5.สายธุรกิจบริการ
== ประวัติ ==
บริษัท ล็อกซเล่ย์ จำกัด (มหาชน) เริ่มดำเนินธุรกิจเมื่อ 15 มกราคม พ.ศ. 2482 เดิมใช้ชื่อ บริษัท ล็อกซเล่ย์ ไรซ์ กัมปะนี (กรุงเทพ) จำกัด เป็นการร่วมลงทุนระหว่าง นายอึ้งยุกหลง ล่ำซำ กับ นายแอนดรูว์ บิตตี้ จากบริษัท ดับบลิว อาร์ ล็อกซเล่ย์ ในฮ่องกง โดยช่วงแรกเริ่มจากธุรกิจโรงสีข้าว และส่งออกสินค้าเกษตร เช่น ข้าว และไม้ เป็นต้น
ต่อมาในปี พ.ศ. 2500 ได้เปลี่ยนชื่อเป็น บริษัท ล็อกซเล่ย์ (กรุงเทพ) จำกัด และได้ขยายธุรกิจเป็นการนำเข้าสินค้าอุตสาหกรรม และสินค้าเทคโนโลยีที่มีคุณภาพสูง จากต่างประเทศเพิ่มขึ้นบริษัทฯ ได้แปรสภาพเป็น บริษัท ล็อกซเล่ย์ จำกัด (มหาชน) เมื่อ 1 เมษายน พ.ศ. 2536 พร้อมทั้งเข้าจดทะเบียนในตลาดหลักทรัพย์แห่งประเทศไทย เมื่อ 25 มกราคม พ.ศ. 2537 ในกลุ่มพาณิชย์ชื่อ “LOXLEY”
ปัจจุบัน บริษัทฯ มีการขยายธุรกิจ สินค้าและบริการ ใน 5 สายธุรกิจ ได้แก่ สายธุรกิจเทคโนโลยีสารสนเทศ สายธุรกิจเทรดดิ้ง สายธุรกิจพลังงาน สายธุรกิจเน็ตเวิร์คโซลูชั่นส์ และสายธุรกิจบริการ ซึ่งครอบคลุมสินค้าและบริการ ในด้านเทคโนโลยีสารสนเทศและการสื่อสาร โครงสร้างพื้นฐาน คอนซูเมอร์อิเล็กทรอนิกส์ การพิมพ์ เครื่องส่งโทรทัศน์และวิทยุ ระบบขนส่ง ระบบควบคุม พลังงาน ระบบรักษาความปลอดภัย เคมีภัณฑ์ ผลิตภัณฑ์ก่อสร้าง อสังหาริมทรัพย์ ผลิตภัณฑ์ที่เป็นมิตรกับสิ่งแวดล้อม พลังงานทางเลือก สินค้าอุปโภคบริโภค อาหารและการจัดจำหน่าย การค้าและการลงทุนระหว่างประเทศ ฯลฯ
== ผู้ถือหุ้นรายใหญ่ ==
ข้อมูล ณ วันที่ 25 มีนาคม 2556 
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 || บริษัท เอกภาวี จำกัด || 556,341,060 || 27.82%
|-
| 2 || บริษัท ไทยเอ็นวีดีอาร์ จำกัด || 100,812,597 || 5.04%
|-
| 3 || นาย เกียรติชัย ลิมปิโชติพงษ์ || 83,975,100 || 4.20%
|-
| 4 || นาย ปรีชา แอ่งขุมทรัพย์ || 36,000,000 || 1.80%
|-
| 5 || นาย ไพโรจน์ ล่ำซำ || 35,589,030 || 1.78%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2482
ธุรกิจพาณิชย์
ตราแผ่นดินของอาเซอร์ไบจาน

ตราแผ่นดินของอาเซอร์ไบจาน ประกาศใช้อย่างเป็นทางการเมื่อวันที่ 17 กันยายน พ.ศ. 2533 เป็นตราแผ่นดินที่ผสมผสานอารยธรรมดั้งเดิม และ อารยธรรร่วมสมัยเข้าไว้ด้วยกัน. อันมีเปลวไฟเป็นองค์ประกอบหลัก ดังสมญานามที่ว่า "ดินแดนแห่งเปลวไฟนิรันดร์" – สื่อถึงศาสนาโซโรอัสเตอร์ เป็นรากฐานอารยธรรมดั้งเดิมของชาวอาเซอร์ไบจาน.
== ความหมาย ==
แถบสีทั้งสามที่ปรากฎบนตราแผ่นดินนั้นมาจากสีของธงชาติอาเซอร์ไบจาน. สีเขียว หมายถึง ศาสนาอิสลามซึ่งเป็นศาสนาหลัก. สีแดง หมายถึง ความก้าวหน้า และ การก้าวไปสู่ความเป็นยุโรป. สีฟ้า หมายถึง ชาวเติร์กในอาเซอร์ไบจาน. ดาวแปดแฉก หมายถึงชาวเติร์กสาขาต่างๆ รวม 8 สาขา ได้แก่ ชาวอาเซอร์ไบจาน ชาวเติร์กอานาโตเลีย(ตุรกี) ชาวชากาไต (หรือชาวอุซเบกและชาวอุยกูร์) ชาวตาตาร์ ชาวคิปชัก (ชาวคาซัค,ชาวคีร์กีซและชาวบัชกีร์) ชาวเซลจุก และชาวตุรโกมัน(เติร์กเมน).
ข้าวสาลีและโอ๊กที่รองรับตราแผ่นดินนั้น, รวงข้าวสาลี เป็นผลิตผลทางการเกษตรสำคัญที่สร้างรายได้หลักของประเทศ และ กิ่งโอ๊ก สื่อถึงพืชพรรณที่มีความอุดมสมบูรณ์
ตราแผ่นดินของอาเซอร์ไบจาน สื่อความหมายถึงอิสรภาพ และ เอกราชของอาเซอร์ไบจาน. ตรงกลางมีรูปเปลวไฟนิรันดร์ โดยเปลวไฟเป็นคำว่า "อัลเลาะฮ์" (اللّٰه) ในภาษาอาหรับ อยู่ภายในดาวแปดแฉกสีขาว. ซึ่งสื่อถึงเปลวไฟ ที่มาจากสุสาน Martyrs' Lane เพื่อรำลึกถึง ผู้เสียชีวิตจากการฆ่าล้างเผ่าพันธุ์โดยกองทัพบกโซเวียต ในเหตุการณ์มกราทมิฬ ค.ศ. 1990 และ สงครามนากอร์โน-คาราบัค ค.ศ. 1988-1994.
== การใช้ ==
ตราแผ่นดินของอาเซอร์ไบจาน ต้องแสดงไว้ที่อาคารสำนักงานของทางราชการไว้ทุกวันตามที่กำหนดไว้ในกฎหมาย สถานที่ดังกล่าวได้แก่:
ที่ทำการของประธานาธิบดี และ อาคารที่พักของประธานาธิบดีแห่งสาธารณรัฐอาเซอร์ไบจาน;
ที่ตั้งของศาลยุติธรรม และ อาคารรัฐสภาแห่งสาธารณรัฐอาเซอร์ไบจาน;
สำนักงานสภาคณะรัฐมนตรีแห่งสาธารณรัฐ, กองบัญชาการ และ ฐานทัพทหาร;
หน่วยงานของทางราชการฝ่ายบริหาร และ อาคารสำนักงานของราชการส่วนท้องถิ่นฝ่ายบริหาร;
อาคารสำนักงานทางการทูต และ ผู้แทนการค้าของสาธารณรัฐอาเซอร์ไบจาน
== ดูเพิ่ม ==
ตราแผ่นดินของสาธารณรัฐสังคมนิยมโซเวียตอาเซอร์ไบจาน
เพลงชาติสาธารณรัฐอาเซอร์ไบจาน
== อ้างอิง ==
อาเซอร์ไบจาน
อาเซอร์ไบจาน
สัญลักษณ์ของประเทศอาเซอร์ไบจาน
วงศ์ตะแบก

วงศ์ตะแบก หรือ Lythraceae เป็นวงศ์ของพืชมีดอกมีสมาชิก 620 สปีชีส์ มีไม้พุ่มและไม้ยืนต้น อยู่ใน 31 สกุล สกุลส่วนใหญ่ได้แก่ Cuphea (275 spp.), Lagerstroemia (56), Nesaea (50), Rotala (45), and Lythrum (35). พืชในวงศ์ตะแบกแพร่กระจายไปทั่วโลก ส่วนใหญ่อยู่ในเขตร้อน
==รวมภาพ==
ไฟล์:Lagerstroemia indica 0002.jpg|Crape myrtle
ไฟล์:Lagerstroemia_indica-petals.jpg|Crape myrtle - กลีบดอกโผล่ออกมาจากวงกลีบเลี้ยง
ไฟล์:Blutweiderich 0506112.jpg|Lythrum salicaria
ไฟล์:Cuphea ignea1.jpg|Cuphea ignea
ไฟล์:Cuphea nudicostata 3.jpg|Cuphea nudicostata
ไฟล์:Pomegranate flower and fruit.jpg|ทับทิม
ไฟล์:Unidentified Rotala species W IMG_3730.jpg|พืชในสกุลRotala
==สกุล==
วงศ์ตะแบกมีสมาชิก 31 สกุลอยู่ในวงศ์ย่อย 5 วงศ์ย่อย:
Subfamily Lythroideae Juss. ex Arn. 1832 = 'Lythraceae sensu stricto', 27 สกุล:
*Adenaria
*Ammania
*Capuronia
*Crenea
*Cuphea
*Decodon
*Didiplis
*Diplusodon
*Galpinia
*Ginoria
*Haitia
*Heimia
*Hionanthera
*Koehneria
*Lafoensia
*Lagerstroemia
*Lawsonia
*Lourtella
*Lythrum
*Nesaea
*Pehria
*Pemphis
*Physocalymma
*Pleurophora
*Rotala
*Tetrataxis
*Woodfordia
วงศ์ย่อย Punicoideae (Horan. 1834) S. A. Graham, Thorne & Reveal 1998 = 'Punicaceae', 1 สกุล:
*Punica
วงศ์ย่อย Sonneratioideae (Engl. & Gilg 1924) S. A. Graham, Thorne & Reveal 1998, 1 สกุล:
*Sonneratia
วงศ์ย่อย Duabangoideae (Takht. 1986) S. A. Graham, Thorne & Reveal 1998 = 'Duabangaceae', 1 สกุล:
*Duabanga
วงศ์ย่อย Trapoideae Voigt 1845 = 'Trapaceae', 1 สกุล:
*Trapa
==อ้างอิง==
==  ดูเพิ่ม ==
Lythraceae  in L.Watson and M.J.Dallwitz (1992 onwards). The families of flowering plants:  descriptions, illustrations, identification, information retrieval.
พร็อพเพอร์ตี้ เพอร์เฟค

บริษัท พร็อพเพอร์ตี้ เพอร์เฟค จำกัด (มหาชน) (PROPERTY PERFECT PUBLIC COMPANY LIMITED ชื่อย่อ:PF)   บริษัทและบริษัทย่อย บริษัทฯ ดำเนินธุรกิจพัฒนาโครงการอสังหาริมทรัพย์ โครงการที่อยู่อาศัยประเภทบ้านเดี่ยว บ้านแฝด ทาวน์เฮ้าส์ และคอนโดมิเนียม เพื่อขายในเขตกรุงเทพมหานครและปริมณฑลเป็นหลัก โดยบริษัทฯ มีนโยบายในการบริหารงานและว่าจ้างผู้รับเหมาก่อสร้างที่อยู่อาศัยตามแบบที่กำาหนด และมีการควบคุมการก่อสร้างโดยการจัดส่งวิศวกรและสถาปนิกของบริษัทเข้าไปตรวจสอบคุณภาพในทุกขั้นตอน บริษัทฯยังมีบริษัทย่อยในธุรกิจก่อสร้าง เพื่อรับงานก่อสร้างและดำเนินการพัฒนาโครงการให้กับเฉพาะกลุ่มบริษัทเป็นหลัก นอกเหนือจากการว่าจ้างบริษัทก่อสร้างจากภายนอกเพื่อเป็นการลดต้นทุนในการก่อสร้างอีกทางหนึ่ง นอกจากนั้นบริษัทฯ ยังมีบริษัทย่อยเพื่อพัฒนาและบริหารโครงการศูนย์การค้า อาคารสำนักงาน พื้นที่เชิงพาณิชย์ ธุรกิจค้าปลีก ธุรกิจโรงแรมและการลงทุนและพัฒนาอสังหาริมทรัพย์ในต่างประเทศ ทั้งนี้บริษัทมีรายได้หลักจากการขายที่อยู่อาศัยทั้งในแนวราบ และแนวสูง
== ประวัติ ==
บริษัทจัดตั้งขึ้นเมื่อวันที่ 14 สิงหาคม 2528 โดยดำเนินธุรกิจพัฒนาอสังหาริมทรัพย์ประเภทพัฒนาที่ดินและก่อสร้างที่อยู่อาศัยโดยเน้นการพัฒนาโครงการหมู่บ้านจัดสรร และโครงการอาคารชุดในเขตกรุงเทพมหานครและปริมณฑลเป็นหลัก ต่อมาในวันที่ 26 พฤษภาคม 2536 บริษัทได้รับพิจารณาให้เป็นบริษัทจดทะเบียนในตลาดหลักทรัพย์แห่งประเทศไทย และวันที่ 1 มิถุนายน 2536 เริ่มทำการซื้อขายในตลาดหลักทรัพย์แห่งประเทศไทยในหมวดอสังหาริมทรัพย์ ต่อมาในวันที่ 19 ตุลาคม 2536 บริษัทฯได้จดทะเบียนแปลงสภาพเป็นบริษัทมหาชนจำกัดในตลาดหลักทรัพย์แห่งประเทศไทยเป็นวันแรกในหมวดอสังหาริมทรัพย์
== การประกอบธุรกิจ ==
ลักษณะการประกอบธุรกิจของบริษัท บริษัทย่อยและบริษัทร่วม แบ่งออกเป็น 5 กลุ่ม ได้แก่
กลุ่มธุรกิจพัฒนาอสังหาริมทรัพย์
กลุ่มธุรกิจพัฒนาอสังหาริมทรัพย์เพื่อเช่าและโรงแรม
กลุ่มธุรกิจค้าปลีก
กลุ่มธุรกิจก่อสร้าง
กลุ่มธุรกิจบริการ
== ผู้ถือหุ้นรายใหญ่ ==
ข้อมูล ณ วันที่ 15 พฤษภาคม 2564 
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
| 1 || บริษัท ไทยเอ็นวีดีอาร์ จำกัด || 881,725,218 || 9.25%
|-
| 2 || นาย ศานิต อรรถญาณสกุล || 746,975,642 || 7.83%
|-
| 3 || บริษัท วิริยะประกันภัย จำกัด (มหาชน) || 715,000,000 || 7.50%
|-
| 4 || บริษัท อันดามัน ลองบีช รีสอร์ท จำกัด || 619,437,655 || 6.50%
|-
| 5 || น.ส. กรรณิการ์ อรรถญาณสกุล || 502,030,481 || 5.27%
|-
|6
|นาย เด่นชัย ปิ่นกาญจนไพบูลย์
|228,433,332
|2.40%
|-
|7
|น.ส. กฤษศนี เตชะไชยวงศ์
|227,718,507
|2.39%
|-
|8
|นาง พรทิพย์ เฮมบรี
|192,500,000
|2.02%
|-
|9
|นาย ปราโมทย์ เริ่มยินดี
|150,788,000
|1.58%
|-
|10
|นาง สุมาลี อ่องจริต
|144,440,081
|1.51%
|}
== อ้างอิง ==
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2528
ธุรกิจพัฒนาอสังหาริมทรัพย์
บางกอกแลนด์

บริษัท บางกอกแลนด์ จำกัด (มหาชน) (BANGKOK LAND PUBLIC COMPANY LIMITED; ชื่อย่อ:BLAND) ก่อตั้งขึ้นเมื่อวันที่ 19 เมษายน พ.ศ. 2516 มีวัตถุประสงค์หลักในการพัฒนาที่ดินย่านชานเมืองเพื่อการอยู่อาศัยและการพาณิชย์ นโยบายของบริษัทฯ คือ การพัฒนาที่ดินให้เป็น “เมืองขนาดย่อม” ซึ่งมีความพร้อมสรรพในตัวเอง ประกอบด้วยสถานที่พักอาศัยและสถานที่ประกอบธุรกิจตลอดจนระบบสาธารณูปโภคที่ครบครัน โดยผลงานสำคัญคือโครงการเมืองทองธานี ซึ่งประกอบด้วยอาคารที่อยู่อาศัย สำนักงาน ศูนย์กีฬา และศูนย์แสดงสินค้าและการประชุม (อิมแพ็ค) บางกอกแลนด์เข้าจดทะเบียนในตลาดหลักทรัพย์แห่งประเทศไทย เมื่อวันที่ 5 กุมภาพันธ์ พ.ศ. 2535 และ บริษัท บางกอกแลนด์ จำกัด เปลี่ยนชื่อเป็น บริษัท บางกอกแลนด์ จำกัด (มหาชน) พร้อมทั้งได้แปลงสภาพเข้าเป็นบริษัทมหาชน เมื่อวันที่ 18 ตุลาคม พ.ศ. 2536 และ บมจ. ธนาคารไทยพาณิชย์ และ บมจ. ธนาคารกสิกรไทย จับมือกับ บางกอกแลนด์ เปิดให้บริการบัตรเครดิตร่วมบางกอกแลนด์ - ไทยพาณิชย์ และบัตรเครดิตร่วมบางกอกแลนด์ - กสิกรไทย รับสิทธิประโยชน์กับผู้ถือบัตรสำหรับที่อยู่อาศัย และเชิงพาณิชย์ ตั้งแต่วันที่ 20 กันยายน พ.ศ. 2566 เป็นต้นไป
== ผู้ถือหุ้นรายใหญ่ ==
ข้อมูล ณ วันที่ 2 กรกฎาคม พ.ศ. 2564
{|class="wikitable"
|-style="background:gainsboro"
| ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
|1
|กองมรดกนายอนันต์ กาญจนพาสน์ โดยนายซุยฮัง กาญจนพาสน์
|4,605,756,460
|26.51%
|-
|2
|บริษัท ไทยเอ็นวีดีอาร์ จำกัด
|846,570,587
|4.87%
|-
|3
|MR. Jean-Marie Verbrugghe
|447,080,000
|2.57%
|-
|4
|นายชัญญะ มหาดำรงค์กุล
|429,345,680
|2.47%
|-
| 5 ||กองมรดก นายวีระพันธุ์ ทีปสุวรรณ
|400,000,400
|2.30%
|}
== อ้างอิง ==
 
บริษัทจดทะเบียนในตลาดหลักทรัพย์แห่งประเทศไทย
บริษัทที่ก่อตั้งในปี พ.ศ. 2516
ธุรกิจพัฒนาอสังหาริมทรัพย์
องค์การธุรกิจในจังหวัดนนทบุรี
ตราแผ่นดินของปากีสถาน

ตราแผ่นดินของปากีสถาน เริ่มใช้วันที่ พ.ศ. 2497 มีส่วนประกอบคือ
ยอด เป็นรูป พระจันทร์เสี้ยวและดาวสีเขียว
โล่ เป็นรูป ข้าวสาลี ชา ฝ้าย และปอกระเจา
ประคองข้าง เป็นรูปพวงมาลา
มีคำขวัญในริ้บบิ้นสีเขียว เขียนว่า ศรัทธา เอกภาพ วินัย (อูรดู: اتحاد، تنظيم، يقين محکم)
==รูปแบบอื่น ๆ==
ไฟล์:Coat of arms of Khyber Pakhtunkhwa.svg | ตราจังหวัดคาร์เบอร์ พาคตุนวา
ไฟล์:Coat of arms of Punjab.svg | ตราจังหวัดปัญจาบ
ไฟล์:Coat of arms of Balochistan.svg | ตราจังหวัดบาโลชิสถาน
ไฟล์:Coat of arms of FATA.svg | ตราจังหวัดเฟเดอร์ราลี อัดมีนิสเตอร์เรด ตริบาล์ อารี
==ดูเพิ่ม==
ธงชาติปากีสถาน
ปากีสถาน
สัญลักษณ์ของประเทศปากีสถาน
ปราสาทอาซูจิ

ปราสาทอาซูจิ  เป็นหนึ่งในปราสาทหลักของโอดะ โนบูนางะ สร้างขึ้นระหว่าง ค.ศ. 1576–1579 บนชายฝั่งทะเลสาบบิวะในแคว้นโอมิ โนบูนางะตั้งใจสร้างขึ้นใกล้นครหลวงเกียวโตเพื่อคุ้มกันเส้นทางสู่นครหลวง แต่อยู่นอกเมืองเพื่อให้รอดพ้นจากเหตุเพลิงไหม้และการสู้รบที่เกิดขึ้นในนครหลวงเป็นครั้งคราว ที่ตั้งนี้มีประโยชน์ทางยุทธศาสตร์ในด้านการจัดการเส้นทางการติดต่อสื่อสารและขนส่งระหว่างศัตรูสำคัญสามตระกูลของโนบูนางะ ได้แก่ ตระกูลอูเอซูงิทางทิศเหนือ ตระกูลทาเกดะทางทิศตะวันออก และตระกูลโมริทางทิศตะวันตก
== อ้างอิง ==
Elison, George and Smith, Bardwell L. (eds) (1987). "Warlords, Artist, & Commoners." Honolulu: University Press of Hawaii.
Turnbull, Stephen (2003). "Japanese Castles 1540-1640." Oxford: Osprey Publishing.
== สิ่งตีพิมพ์ ==
== แหล่งข้อมูลอื่น ==
Nobunaga no Yakata Museum
Azuchi Castle (moving image) 
NOBUNAKAOU reporter 
Photos and models of Azuchi castle 
อาซูจิ
สิ่งก่อสร้างในจังหวัดชิงะ
หน้าไพ่

ในหลักไพ่ป๊อก หน้าไพ่ (suit) เป็นหมวดหมู่อย่างหนึ่งที่ใช้แบ่งไพ่ในสำรับ ไพ่แต่ละใบมักมีสัญลักษณ์แสดงว่าไพ่ใบนั้นอยู่ในหน้าไพ่ใด หน้าไพ่อาจระบุด้วยสีที่พิมพ์บนไพ่แทน หรือหน้าไพ่จะต้องระบุด้วยสีที่พิมพ์บนไพ่ร่วมด้วยก็ได้ สำรับไพ่ส่วนใหญ่ยังมีอันดับ (rank) ของไพ่แต่ละใบ และอาจรวมไพ่พิเศษในสำรับที่ไม่จัดอยู่ในหน้าไพ่ใด ๆ ซึ่งมักเรียกว่า ไพ่ชนชั้นต่ำ
==โค้ดคอมพิวเตอร์==
{|class="wikitable" width="620"
|-
!ยูนิโคด:!!U+2660 (9824dec)!!U+2665 (9829dec)!!U+2666 (9830dec)!!U+2663 (9827dec)
|- style="font-size:larger;"
|สัญลักษณ์:||♠||♥||♦||♣
|-
|ชื่อ:|| โพดำทึบ || โพแดงทึบ || ข้าวหลามตัดทึบ || ดอกจิกทึบ
|-
|เอนทิตี:||&spades;||&hearts;||&diams;||&clubs;
|-
!UTF code:!!U+2664 (9828dec)!!U+2661 (9825dec)!!U+2662 (9826dec)!!U+2667 (9831dec)
|- style="font-size:larger;"
|สัญลักษณ์:||♤||♡||♢||♧
|-
|ชื่อ:||โพดำโปร่ง || โพแดงโปร่ง || ข้าวหลามตัดโปร่ง || ดอกจิกโปร่ง
|}
การเล่นไพ่
ดิเอโก โลเปซ โรดริเกซ

ดิเอโก โลเปซ โรดริเกซ (Diego López Rodríguez; ; เกิด 3 พฤศจิกายน ค.ศ. 1981) เป็นนักฟุตบอลชาวสเปน ปัจจุบันลงเล่นในตำแหน่งผู้รักษาประตูให้กับราโยบาเยกาโน สโมสรในลาลิกา
==เกียรติประวัติ==
เรอัลมาดริด
โกปาเดลเรย์: 2013–14; รองชนะเลิศ 2012–13
ยูฟ่าแชมเปียนส์ลีก: 2013–14
อัสปัญญ็อล
เซกุนดาดิบิซิออน: 2020–21
สเปน
ฟีฟ่าคอนเฟเดอเรชันส์คัพ อันดับที่สาม: 2009
ส่วนบุคคล
ผู้เล่นยอดเยี่ยมประจำเดือนของลาลิกา: พฤศจิกายน ค.ศ. 2016
==อ้างอิง==
==แหล่งข้อมูลอื่น==
นักฟุตบอลชาวสเปน
นักฟุตบอลทีมชาติสเปน
ผู้เล่นสโมสรฟุตบอลเรอัลมาดริด
ผู้เล่นสโมสรฟุตบอลเรอัลมาดริดกัสติยา
ผู้เล่นในลาลิกา
ผู้เล่นในเซกุนดาดิบิซิออน
ผู้เล่นในเซกุนดาดิบิซิออนเบ
ผู้เล่นในเตร์เซราดิบิซิออน
ผู้รักษาประตูฟุตบอล
ผู้เล่นสโมสรฟุตบอลเซบิยา
ผู้เล่นสโมสรฟุตบอลบิยาร์เรอัล
ผู้เล่นแอร์ราเซเด อัสปัญญ็อล.
ผู้เล่นราโยบาเยกาโน
ผู้เล่นในเซเรียอา
ผู้เล่นเอซี มิลาน
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในฟีฟ่าคอนเฟเดอเรชันส์คัพ 2009
นักฟุตบอลต่างชาติในลีกอิตาลี
ปลาผมนาง

สำหรับปลาผมนางอีกสกุลหนึ่ง ดูที่: ปลาจุยจินขาว และปลาสีกุนครีบยาว
ปลาผมนาง, ปลาโฉมงาม หรือ ปลาโฉมนาง เป็นปลาทะเลสกุลหนึ่ง ใช้ชื่อสกุลว่า Alectis จัดอยู่ในวงศ์ปลาหางแข็ง (Carangidae)
มีรูปร่างทั่วไป คือ ลำตัวสั้น กว้าง แบนข้างมาก คอดหางเล็ก เว้นแต่ที่ส่วนท้ายของเส้นข้างตัว โดยเฉพาะ บริเวณคอดหางเกล็ดอ่อนจะขยายใหญ่เป็นสันแข็งที่ปลายหาง มีกระดูกอ่อนลักษณะเป็นเกล็ดแข็ง 2 อัน โผล่อยู่หน้าครีบก้น ที่สำคัญคือ ต่างก็มีก้านครีบหลังตอนที่ 2 และครีบก้นที่เป็นเส้นยาวมาก ลำตัวผิวหนังสีเงิน เฉพาะใกล้สันหลัง เป็นสีฟ้าอมเทา ในระยะที่เป็นปลาขนาดเล็กจะมีลายพาดขวางเป็นบั้งสีเทาอยู่หลายแถบ เส้นครีบที่เป็นลายยาวมีสีคลํ้าหรือดำคล้ายเส้นผม เรียกว่า "ไอ้เปี๊ยะ" อันเป็นที่มาของชื่อ สันนิษฐานว่าคงเป็นการทำตัวเลียนแบบแมงกะพรุน
ปลาผมนาง โดยมากจะเป็นปลาที่ว่ายน้ำได้แข็งคล้ายหุ่นยนต์ และมีรูปร่างหน้าตาที่ประหลาด  แต่ก็เป็นปลาที่ปราดเปรียวว่องไว และมักไม่เข้าใกล้นักดำน้ำหรือนักท่องเที่ยว แตกต่างจากปลากะมง ซึ่งอยู่ในวงศ์เดียวกัน
แบ่งออกได้เป็น 3 ชนิด คือ
Alectis alexandrinus  (Geoffroy Saint-Hilaire, 1817) – ปลาผมนางอเล็กซานเดรีย
Alectis ciliaris  (Bloch, 1787) – ปลาผมนางลาย
Alectis indicus  (Rüppell, 1830) – ปลาผมนางหน้าตัด, ปลาอีโต้, ปลาโฉมงามอีโต้, ปลาโฉมงามหน้าหัก 
อาจมีความยาวได้ถึง 80 เซนติเมตร นิยมใช้เป็นปลาเศรษฐกิจ	และเลี้ยงกันในพิพิธภัณฑ์สัตว์น้ำ
== อ้างอิง ==
== แหล่งข้อมูลอื่น ==
วงศ์ปลาหางแข็ง
ตราแผ่นดินของอับฮาเซีย

ตราแผ่นดินของอับฮาเซีย เริ่มใช้เมื่อวันที่ พ.ศ. 2535 มีส่วนประกอบคือ
โล่ เป็นรูป นักขี่ม้าบนหลังม้าสีเหลือง อยู่ระหว่างดาวแปดแฉกสีเหลืองสามดอก พื้นหลังสีเงินและเขียว
==ตราแผ่นดินของอับฮาเซียรูปแบบอื่นๆ==
ไฟล์:Coat of arms of Abkhazia (GE).svg | สาธารณรัฐอูโตโนมอสอับฮาเซีย
== ตราแผ่นดินของอับฮาเซียในอดีต==
ไฟล์:Abkhazia princedom coa.jpg
==ดูเพิ่ม==
ธงอับฮาเซีย
เพลงชาติอับฮาเซีย
สัญลักษณ์ของประเทศอับฮาเซีย
อับฮาเซีย
ตราแผ่นดินของมาเก๊า

ตราแผ่นดินของมาเก๊า เริ่มใช้ พ.ศ. 2542 มีส่วนประกอบคือ
โล่ เป็นรูป รูปดอกบัว สะพานผู้ว่าการโนเบรอ เดอ คาร์วาลโฮ รูปผืนน้ำและรูปดาว 5 ดวงสีเหลือง พื้นหลังสีเขียว
มีคำขวัญในวงกลมสีขาว เขียนว่า เขตบริหารพิเศษมาเก๊าแห่งสาธารณรัฐประชาชนจีน (จีน:中華人民共和國澳門特別行政區)
== ตราแผ่นดินของมาเก๊าในอดีต (สมัยอาณานิคมของโปรตุเกส) ==
ไฟล์:Primeiro brasão macau.PNG|ตราแผ่นดิน แบบที่ 1
ไฟล์:Lesser coat of arms of Portuguese Macau (Used until 1935).svg|ตราแผ่นดิน แบบที่ 2
ไฟล์:Lesser coat of arms of Portuguese Macau.svg|ตราแผ่นดิน แบบที่ 3
==ดูเพิ่ม==
ธงชาติมาเก๊า
เพลงชาติมาเก๊า
มาเก๊า
สัญลักษณ์ของมาเก๊า
สัญลักษณ์ของสาธารณรัฐประชาชนจีน
ตราแผ่นดินประจำดินแดนที่ไม่ใช่รัฐอธิปไตย
ของไหลยวดยิ่ง

ของไหลยวดยิ่ง เป็นสภาพของสสารที่ประพฤติเหมือนเป็นของไหลโดยมีความหนืดเป็นศูนย์
== ประวัติ ==
ในปี 1937 มีการค้นพบปรากฏการณ์ที่เรียกว่า ของไหลยวดยิ่งในฮีเลียมเหลว จากการทำการทดลองลดอุณหภูมิลงจนก๊าซฮีเลียมกลายเป็นของเหลว และเมื่อลดอุณหภูมิลงต่อไปอีกจนถึงจุดหนึ่งของเหลวนั้นจะมีสภาพเป็นของเหลวที่ไม่มีความหนืดเกิดขึ้น การค้นพบครั้งนี้แสดงให้เห็นถึงความเชื่อมโยงของตัวนำยวดยิ่งและของไหลยวดยิ่ง กล่าวคือ ตัวนำยวดยิ่งเกิดจากการที่วัสดุไม่มีความต้านทาน ส่วนของไหลยวดยิ่งเกิดจากของเหลวไม่มีความหนืด ความหนืดและความต้านทานมีความหมายทางฟิสิกส์ที่สอดคล้องกัน
พลศาสตร์ของไหล
หลักการสำคัญของฟิสิกส์
พรพรรณ เกษมมัสสุ

พรพรรณ เกษมมัสสุ (นก) เกิดเมื่อวันที่ 16 พฤศจิกายน 2503 มีบิดาชื่อ ไพสิทธิ์  มารดาชื่อ สุจิตรา  มีพี่น้อง 7 คน โดยเธอเป็นคนโต สำเร็จการศึกษาจากโรงเรียนกรุงเทพการบัญชี เริ่มเข้าวงการด้วยการแสดงภาพยนตร์เรื่องแรก สายทิพย์ และโด่งดังจากบทนางร้ายเรื่อง นางพญางูผี มีผลงานแสดงทางภาพยนตร์และละครหลายเรื่อง จนภายหลังได้ออกจากวงการไปเป็นแอร์โฮสเตสที่สายการบิน คูเวตแอร์ไลน์ นอร์ทเวสต์แอร์ไลน์ และคะเนเดียนแอร์ไลน์ ต่อมาได้แต่งงานและทำธุรกิจอยู่ต่างประเทศ
== ผลงานละคร ==
2522 ชั่วลมหายใจสุดท้าย ช่อง 5 (เรื่องแรก)
2522 หัวใจอยากจะรัก
2523 พรหมพิศวาส
2523 วนิดา ช่อง 5
2523 นางครวญ ช่อง 9
2523 อีพริ้งคนเริงเมือง ช่อง 3
2523 ดงมนุษย์ ช่อง 3
2523 ห้วงรักเหวลึก ช่อง 7
2524 พระจันทร์เดือนกันยา ช่อง 3
2524 สายใจ ช่อง 5
2524 สลักจิต ช่อง 3
2524 สางสยอง ช่อง 9
2524 อย่าลืมฉัน ช่อง 5
2525 ไฟในทรวง ช่อง 5
2525 ปูนปิดทอง ช่อง 9
2525 ทางสายพิศวาส ช่อง 5
2525 พิษรัก ช่อง 3
2526 ไฟ ช่อง 3
2526 ทุ่งทองกวาว ช่อง 3
2526 พัชราวลัย (กำไลประดับเพชร) ช่อง 3
2526 สกุลกา ช่อง 5
2526 ชั่วฟ้าดินสลาย ช่อง 3
2526 น้ำตาลไหม้ ช่อง 3
2527 อยู่เพื่อรัก (รักและร้าง) ช่อง 3
2527 วิมานคนบาป ช่อง 9
2527 สุดสายป่าน ช่อง 3
2527 ขยะเปื้อนทอง ช่อง 9
2527 ทหารเสือพระเจ้าตาก ช่อง 3
2527 วงเวียนหัวใจ ช่อง 9
2527 ทายาทท่านผู้หญิง ช่อง 5
2527 มงกุฏฟาง ช่อง 3
2529 ทะเลเลือด ช่อง 3
=== ภาพยนตร์ ===
สายทิพย์ (2522)
วิมานไฟ (2522)
ขุนเดช (2523)
สันกำแพง (2524)
สุดปรารถนา (2524)
ยอดรักผู้กอง (2524)
สายสวาทยังไม่สิ้น (2525)
แก้วขนเหล็ก (2526)
ลูกสาวเจ้าพ่อ (2526)
สงครามปาก (2526)
กตัญญูประกาศิต (2526)
นักเลงข้าวนึ่ง (2526)
คุณนายป.4 (2527)
ทหารเกณฑ์เจอผี (2527)
บ้านสาวโสด (2527)
บ้านสีดอกรัก (2527)
เพชรภูเรือ (2527)
นักสู้หน้าเซ่อ (2527)
วันนั้นคงมาถึง (2527)
ผ่าโลกันต์ (2527)
สาวนาสั่งแฟน (2527)
สาวน้อยร้อยรัก (2527)
เสือตกถัง (2527)
ขอโทษที…ที่รัก (2527)
พญาเหยี่ยวโกลก (2527)
ม้าดีดกะโหลก (2527)
น.ส.ลูกหว้า (2527)
รักนี้เราจอง (2527)
กองพันทหารหญิง (2528)
ทรายสะท้อนแสง (2528)
นักล่าสลาตัน (2528)
นางฟ้ากับซาตาน (2528)
ปางรัก (2528)
ยอดรักยอดพยศ (2528)
เสาเอก (2528)
ขุมทองนรก (2529)
เกมมหาโชค (2529)
วุ่นที่สุด สะดุดรัก (2530)
พรายคะนอง (2533)
รุ่นพี่ (2558)
=== โฆษณา===
จอห์นสันเบบี้โลชั่น ประมาณปี พ.ศ. 2524
== อ้างอิง ==
นักแสดงหญิงชาวไทย
บุคคลจากโรงเรียนกรุงเทพการบัญชีวิทยาลัย
นักแสดงหญิงชาวไทยในศตวรรษที่ 20
บันทึกเหตุการณ์

บันทึกเหตุการณ์ (Chronicle) คือเอกสารทางประวัติศาสตร์ที่ระบุข้อเท็จจริงหรือเหตุการณ์ที่ได้เกิดขึ้นในอดีตตามลำดับเวลา มีการกล่าวถึงเหตุการณ์สำคัญและเหตุการณ์ในท้องถิ่นเท่า ๆ กันตามทัศนะของผู้บันทึก จึงต่างจากประวัติศาสตร์และเรื่องเล่าที่เลือกกล่าวถึงเฉพาะบางเหตุการณ์และไม่เน้นตัวผู้เขียนหรือผู้แต่งเรื่อง
ผู้บันทึกเหตุการณ์อาจได้รับข้อมูลมาหลากหลายแบบ ทั้งประสบมาด้วยตนเอง มีผู้อยู่ในเหตุการณ์มาเล่าให้ฟัง หรือแม้แต่ได้ฟังจากที่เล่าต่อ ๆ กันมา
หนังสือบันทึกเหตุการณ์ภาษาอังกฤษที่สำคัญคือ "บันทึกเหตุการณ์ของชาวแองโกล-แซกซัน" ซึ่งเริ่มบันทึกภายใต้พระราชูปถัมภ์ของพระเจ้าอัลเฟรดมหาราชในคริสต์ศตวรรษที่ 9 จนสิ้นสุดการบันทึกในคริสต์ศตวรรษที่ 12 และ "บันทึกเหตุการณ์ของอังกฤษ เวลส์ และสกอตแลนด์" ที่ราฟาเอล โฮลินเชด และคณะร่วมกันเขียน
== อ้างอิง ==
บันทึกเหตุการณ์
วิทยาสถานปัจเจกวิทยากัมพูชา

วิทยาสถานปัจเจกวิทยากัมพูชา (វិទ្យាស្ថានបច្ចេកវិទ្យាកម្ពុជា วิทฺยาสฺถานบจฺเจกวิทฺยากมฺพุชา, INSTITUT DE TECHNOLOGIE DU CAMBODGE , Institute of Technology of Cambodia; ITC) เป็นสถาบันอุดมศึกษาทางด้านเทคโนโลยีซึ่งตั้งในปี ค.ศ. 1964 ซึ่งเป็นผลจากความร่วมมือกันระหว่างกัมพูชาและสหภาพโซเวียต  ขณะนั้น ใช้ชื่อว่า วิทยาสถานปัจเจกเทศชั้นสูงมิตรภาพเขมรโซเวียต (វិទ្យាស្ថានបច្ចេកទេសជាន់ខ្ពស់មិត្តភាពខ្មែរសូវៀត; Institut Technique Suprieur de l' Amiti Khmero- Sovietique , Higher Technical Institute of Khmer Soviet Friendship)  จนถึงปัจจุบันผลิตบุคคลากรไปแล้วกว่าหนึ่งหมื่นคนแล้ว  ซึ่งโดยมากมักจะทำงานทางด้านเศรษฐกิจ และ โครงสร้างพื้นฐานทางสังคม
ในปี ค.ศ. 1993 หลังจากสหภาพโซเวียดล่มสลายแล้ว ทางสถาบันได้มีความร่วมมือกันกับรัฐบาลฝรั่งเศสแทนในการปรับปรุงสภาพของสถานบันใหม่ ทั้ง ระบบการบริหาร ระบบการเงิน การเรียนการสอน และการพัฒนาบุคคลกร ในปัจจุบันทางสถาบันได้มีความร่วมมือกับองค์กรต่าง ๆ ดังนี้คือ
ความร่วมมือฝรั่งเศส (French Cooperation)
Agence Universitaire de la Francophonie (AUF),
La communauté Française de Belgique (CUD),
เครือข่ายมหาวิทยาลัยอาเซียน (AUN/SEED-net)
เครือข่ายการศึกษาและการวิจัยแห่งลุ่มแม่น้ำโขง (GMSARN)
School of Internet network
== คณะ ==
วิทยาสถานปัจเจกวิทยากัมพูชามีคณะทั้งหมด 5 คณะ ได้แก่ 
วิศวกรรมโยธา (civil engineering)
วิศวกรรมเพื่อการพัฒนาชนบท (rural engineering)
วิศวกรรมเคมี และการเกษตร (chemical and agricultural food engineering)
วิศวกรรมไฟฟ้าและพลังงาน (electrical and energetic engineering)
วิศวกรรมอุสาหการและเหมืองแร่ (industrial and mine engineering)
== การวิจัย ==
ปัจจุบันทางสถาบันมีบุคคลากรในระดับปริญญาเอกประมาณ 20 คน  และทำการวิจัยในสาขาต่าง ๆ ดังนี้ 
น้ำและการบำบัดน้ำเสีย (Water and Wastewater treatment)
การแปรรูปอาหาร (Food Processing)
การสำรวจข้อมูลทางโภชนาการของผักและผลไม้พื้นถิ่นของกัมพูชา (Inventory of nutritional facts of indigenous fruits and vegetables in Cambodia)
ประเด็นทางสิ่งแวดล้อมที่รวมทั้งอากาศ การจัดการแหล่งน้ำผิวดิน (Environmental issues including air and surface water management and monitoring)
การจัดการแหล่งน้ำเพื่อการชลประทาน (Water resource management for irrigation)
ภาษาเขมรในการประยุกต์ใช้กับกระบวนการอัตโนมัติ (Khmer language automatic processing application)
ไบโอดีเซลจากสบู่ดำ (Biodiesel from Jatropha)
การพัฒนาโครงสร้างด้านไฟฟ้าในชนบท (Rural electrification)
การสำรวจวัสดุก่อสร้าง (Survey of construction materials)
ปรับปรุงผลผลิตทางการเกษตรและการปรับปรุงสภาพของเสีย (Upgrading agricultural product and waste materials)
เทคโนโลยีการกำจัดสารหนูออกจากน้ำดื่ม (Arsenic removal technology from drinking water)
== อ้างอิง ==
กัมพูชา
กัมพูชา
ตาตุ่มทะเล

ตาตุ่มทะเล หรือมูตอ บูตา  เป็นไม้ยืนต้นในวงศ์ Euphorbiaceae เปลือกลำต้นแตกเป็นร่องยาว สีน้ำตาลเข้มถึงดำ ยางสีขาว มีพิษ ใบเป็นใบเดี่ยว สีเขียวเข้ม เมื่อแก่เป็นสีแดง ขอบใบหยักเล็กน้อย ผิวเรียบเป็นมัน ดอกเป็นดอกช่อ ติดกันแน่น มีก้านเดียว แยกเพศและแยกต้นตัวผู้ตัวเมีย ดอกตัวผู้สีเหลือง ส่วนดอกตัวเมียสีเขียว เกสรตัวเมียเป็นตุ่ม ผลเดี่ยว เกือบกลม มีพูสามพู ผิวเหลือง สีเขียวอ่อนถึงน้ำตาล
เป็นพืชที่พบทั่วไปตามป่าชายเลนตั้งแต่อินเดียจนถึงออสเตรเลีย ยางถ้าเข้าตาทำให้ตาบอด ถ้ากินเข้าไปทำให้ท้องเสียอย่างรุนแรง ถูกผิวหนังทำให้ระคายเคือง ใบแห้งบดเป็นผงมีสารพิษมากพอที่จะใช้ฆ่าปลาได้ รากฝนผสมกับน้ำขิงใช้พอกแก้อาการบวมตามมือและเท้า  แก่นเผาไฟให้หอม ใช้เป็นส่วนผสมในยาขับลม ฟอกเลือด ขับระดู
== อ้างอิง ==
มัณฑนา นวลเจริญ. 2552. สารานุกรมความหลากหลายทางชีวภาพตำบลคลองประสงค์ อำเภอเมือง จังหวัดกระบี่. กทม. สำนักงานปลัดกระทรวงทรัพยากรธรรมชาติและสิ่งแวดล้อมหน้า 44
==แหล่งข้อมูลอื่น==
Milky mangrove in Australia
Australian Tropical Rainforest Plants 
Biology of mangroves 
วงศ์ยางพารา
ไม้ป่าชายเลน
พืชมีพิษ